Diari Oficial de la Generalitat Valenciana


Sumari del DOGV 6360, del 22-09-2010 (2010/9854)

Notificació de la sentència dictada en el judici verbal número 82/2006.
-----------------------------------------------------------------------

### Dades del document

Número de DOGV
:   6360

Data del DOGV
:   22-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9854


Organisme emissor
:   Jutjat d'Instrucció Número 1 de Dénia

Tipus de document
:   Edicte

Notificació de la sentència dictada en el judici verbal número 82/2006. [2010/9854]  
Judici verbal 000082/2006  
Part demandant: Primoti, SL.  
Part demandada: Mudanzas Coronado, SL.  
Sobre: judici verbal .  
En el judici a què es fa referència s'ha dictat la resolució que té el text que, literalment, és com segueix:  
«Jutjat de Primera Instància número 2 de Dénia  
Procediment: Assumpte civil 000082/2006  
Sentència   
Dénia, 23 de març de 2009  
Marisa Fayos Bonell, jutgessa titular del Jutjat d'Instància i Instrucció número 2 de Dénia i partit, he vist en judici oral i públic aquestes actuacions de judici verbal 82/2006, seguides a instàncies de la mercantil Primoti, SL, representada per la procuradora dels tribunals Isabel Daviu i defensat pel lletrat Carlos Peñarrubia Varo, contra la mercantil Mudanzas Coronado, SL, declarada en rebel·lia, per a reclamar una quantitat.  
Antecedents de fet  
Primer: la representació de Primoti, SL, va interposat una demanda en què sol·licitava que es condemnara el demandat a pagar 2.582,24 euros.  
Al·legava com a fonament de les seues pretensions que l'actora es dedica a l'activitat comercial de lloguer de vehicles industrials i, a aquest efecte, el 27 de juny de 2005 va llogar a la demandada el vehicle camió Iveco, matrícula 2204ZBM, model 35 C12 20M3 A/A, fins al 27 de juny. El conductor era Javier Fernández Coronado i l'import de 1.390,09 euros. En data 27 de juliol de 2005 i fins al 26 de agost de 2005, va tornar a llogar el mateix vehicle i va formalitzar un nou contracte amb el mateix conductor, per un import de 1.469,43 euros. L'import que va quedar a deure era de 2.582,24 euros, descomptant el dipòsit de 277,28 euros que havia a favor seu.  
Segon: una vegada admesa a tràmit la demanda se cita les parts a judici i s'assenyala dia i hora. En arribar el dia, el demandat no va comparéixer i se'l declara en rebel·lia. Continuant el tràmit, l'actora proposa prova i, admesa la proposta, les actuacions van quedar sobre la taula judicial i vist per a sentència.  
Tercer: de conformitat amb l'article 217 de la Llei d'Enjudiciament Civil, queda acreditat que l'actora es dedica a l'activitat comercial de lloguer de vehicles industrials i, a aquest efecte, el 27 de juny de 2005 va llogar a la demandada el vehicle camió Iveco, matrícula 0475AHS, model 35 C12 20M3 A/A, fins al 27 de juny. El conductor era Javier Fernández Coronado i l'import de 1.390,09 euros (document 3 i 4 de la demanda). En data 27 de juliol de 2005 i fins al 26 de agost de 2005, va tornar a llogar el mateix vehicle i va formalitzar un nou contracte amb el mateix conductor, per un import de 1.469,43 euros (documents 5 i 6). L'import que va quedar a deure era de 2.582,24 euros, descomptant el dipòsit de 277,28 euros que havia a favor seu.  
Fonaments de dret  
Primer: ens trobem dins de l'àmbit de contracte d'arrendament de béns mobles que, com estableix l'article 1541 del Codi Civil: «en l'arrendament de coses, una de les parts s'obliga a donar a l'altra el gaudi o ús d'una cosa per un temps determinat i un preu cert". En aquest cas, l'arrendatari és el demandat que rep el vehicle per un temps complet per fer-ne un ús i gaudis adequats barat a pagar per això un preu cert que consisteix en 1.309,09 euros i 1.469,43 euros, segons resulta dels documents 3 a 6 de la demanda.  
Així mateix, i tal com estableix el contracte firmat per les parts en la part dispositiva en la condició general del contracte de lloguer n5 s'estableix com a obligació del client de pagar a Primoti «a) els càrrecs pel lloguer del vehicle, lliurament i recollida, retràs en la devolució, assegurances, impostos i proveïment de gasoil determinats en la tarifa vigent de Primoti.  
A la vista del que s'ha dit anteriorment i sobre la base del precepte esmentat a les clàusules del contracte, caldrà estimar la pretensió de l'actora en allò que, acreditada la relació contractual entre les parts, la demandada ha de pagar l'import del lloguer del vehicle que, tal com resulta de la documental, puja a la suma reclamada, ço és 2.582,24 euros després de descomptar, com ho sol·licita l'actora, l'import lliurat en dipòsit.  
Segon: Pel que fa a la indemnització de danys i perjudicis causats de conformitat amb l'article 1108 del Codi Civil i en relació amb l'article 1.100, pertoca imposar els interessos legals computats des de la interposició de la demanda.  
Tercer: Pel que fa a les costes processals, de conformitat amb l'article 394 de la Llei d'Enjudiciament Civil, cada part pagarà les costes produïdes a instàncies seues i les comunes a mitges.  
Per tot això,  
Dispositiva  
Estime la demanda interposada per Primoti, SL, representada per la procuradora dels tribunals Isabel Daviu i defensat pel lletrat Carlos Peñarrubia Varo, contra la mercantil Mudanzas Coronado, SL, declarada en rebel·lia, declare que la demandada deu a l'actora la suma reclamada, i condemne, en conseqüència, Mudanzas Coronado, SL, a pagar a Primoti, SL, la suma de 2.582,24 euros en concepte de principal, més els interessos legals produïts des del dia de la interposició de la demanda, més les costes processals produïdes.  
Contra aquesta sentència es pot interposar un recurs d'apel·lació davant de l'Audiència Provincial d'Alacant que se prepararà davant d'aquest Jutjat dins del termini de cinc dies, comptats a partir de la notificació a les parts.  
Aquesta és la meua sentència, que pronuncie, mane i firme.  
Publicació. Aquesta sentència va ser donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la data. Jo, la secretària judicial, en done fe.  
Dénia, 23 de març de 2009».  
Atés que es desconeix el domicili o la residència actuals de la part demandada, mitjançant la provisió de 10 de juny de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la sentència dictada.  
Dénia, 18 de juny de 2010.- La secretària judicial: María Gracia Botella Espasa.